cyanic-selkie/wikianc huggingface dataset:
สตริปเปอร์
ลักษณะเฉพาะของนักเต้นสตริปเปอร์ที่ต่างจากอาชีพอื่น อย่าง สาวอะโกโก้ หรือ โคโยตี้ คือ นักเต้นประเภทนี้จะทำการถอดเสื้อผ้าทีละชิ้น โดยก่อนขึ้นเวทีจะมีการใส่เสื้อผ้าไว้หลายชิ้นก่อนหน้า ซึ่งตรงกับชื่อคำว่า สตริป (strip) ที่แปลว่า "เปลื้อง" ในภาษาอังกฤษ
วงศ์ปลาคาราซินไม่มีฟัน
วงศ์ปลาคาราซินไม่มีฟัน (Toothless characins; ชื่อวิทยาศาสตร์: Curimatidae) เป็นวงศ์ของปลาน้ำจืดวงศ์หนึ่ง ในอันดับปลาคาราซิน (Characiformes)
มีการกระจายพันธุ์อยู่ในลุ่มแม่น้ำหลัก ๆ ในทวีปอเมริกาใต้ตั้งแต่ตอนใต้ของคอสตาริกาจนถึงตอนเหนือของอาร์เจนตินาและเปรูจรดชายฝั่งมหาสมุทรแอตแลนติก มีทั้งหมด 95 สกุล ซึ่งชื่อในภาษาถิ่นของปลาวงศ์นี้เป็นภาษาสเปนและโปรตุเกสว่า "Curimbatá" หรือ "Curimba" เป็นปลาที่ใช้บริโภคกันในท้องถิ่นเป็นปกติ
การเต้นโกโก
การเต้นโกโก (Go-Go dancing) เป็นการเต้นที่ให้ความบันเทิงฝูงชนในดิสโก้เธค ไนต์คลับ ผับบาร์ การเต้นประเภทนี้ถือกำเนิดที่ร้านเปปเปอร์มินต์เลาจน์ ในนิวยอร์กซิตี เมื่อพนักงานหญิงหลายคนเริ่มเต้นทวิสต์บนโต๊ะอาหารภายในร้าน ต่อมาไนต์คลับทั่วไปเริ่มมีความคิดที่จ้างการเต้นประเภทนี้ในร้านของตนเพื่อเรียกลูกค้าเข้ามา
คำว่า "โกโก" (Go-Go) มาจากคำว่า "go-go-go" สำหรับคนที่มีพลังงานสูง และได้รับอิทธิพลจากภาษาฝรั่งเศสคำว่า อะโกโก (à gogo) ที่มาจากคำภาษาฝรั่งเศสเก่าคำว่า la gogue หมายถึง ความสุข ความสนุก
โรดทาวน์
โรดทาวน์ (Road Town) ตั้งอยู่บนบริเวณกลางชายฝั่งทางใต้เกาะทอร์โทลา เป็นเมืองหลวงของหมู่เกาะบริติชเวอร์จิน ซึ่งเป็นดินแดนโพ้นทะเลของบริเตน ใน ค.ศ. 2018 เมืองนี้มีประชากรประมาณ 15,000 คน
ชื่อเมืองมาจากศัพท์ทางการเดินเรือ "The Roads" (บริเวณนอกอ่าวที่เรือสมารถทอดสมอได้)
ประวัติ
เมืองแห่งนี้มีประวัติศาสตร์มากมาย ในวันที่ 1 สิงหาคม ค.ศ. 1834 มีการอ่านแถลงการณ์ปลดปล่อยทาสให้เป็นอิสระ ถึงแม้ว่าทาสจะถูกยกเลิกอย่างเป็นทางการแล้วในปี ค.ศ. 1807 ในปี ค.ศ. 1853 ได้มีการก่อจลาจลเนื่องจากการขึ้นภาษีวัว กลุ่มผู้ก่อจลาจลจึงได้เผาเมืองนี้ รวมถึงแหล่งเกษตรกรรมส่วนใหญ่บนเกาะ
นีน่า โดเบรฟ
นีน่า โดเบรฟ (ชื่อเต็ม นิโคไลน่า คอนสแตนติโนวา โดเบรวา) เป็นนักแสดงและนางแบบลูกครึ่ง บัลแกเรีย-แคนาดา เธอเคยรับบทเป็นซิงเกิลมัมยังสาวในละครเรื่อง Degrassi: The Next Generation (รับบทตั้งแต่ซีซั่น6-ซีซั่น9) ปัจจุบันเป็นนักแสดงนำของซีรีส์เรื่องเดอะแวมไพร์ ไดอารีส์ รับบทเป็นเอเลน่า กิลเบิร์ตและแคทเธอรีน เพียร์ซ
ประวัติ
ช่วงที่แสดงละครเรื่องเดอะแวมไพร์ ไดอารีส์ เธอก็ได้เริ่มคบหากับนักแสดงในเรื่องเดียวกัน (เอียน ซอมเมอร์ฮาลเดอร์)
อาชีพ
นีน่าเริ่มต้นด้วยการเป็นนางแบบ จากนั้นก็มีโอกาสได้แสดงโฆษณา ซึ่งต่อมาก็มีโอกาสได้ไปทดสอบหน้ากล้องการแสดงภาพยนตร์ หลังจากนั้นไม่นานเธอก็มีโอกาสได้ร่วมในภาพยนตร์มากมาย เช่น Fugitive Pieces,Away from Her,Never Cry Werewolf รวมถึงแสดงละครเรื่อง Degrassi: The Next Generation
ดะโต๊ะยุติธรรม
ดะโต๊ะยุติธรรม (قاضي, qāḍī; ) เป็นตุลาการซึ่งได้รับแต่งตั้งในประเทศมุสลิมเพื่อให้วินิจฉัยปัญหาข้อกฎหมายอิสลาม ทั้งนี้ ตามจารีตประเพณีแล้ว ดะโต๊ะยุติธรรมมีอำนาจวินิจฉัยปัญหาข้อกฎหมายทั้งปวงที่เกี่ยวข้องกับชาวมุสลิม และคำวินิจฉัยของดะโต๊ะยุติธรรมต้องเป็นไปตามอิจญ์มา (ijmāʿ) หรือบรรทัดฐานที่เมธีอิสลามตั้งไว้
สถาบันดะโต๊ะยุติธรรมมีกำเนิดมาจากอัล-ฮะกัม (al-Ḥakam) หรือตุลาการสมัยโบราณ และภายหลังได้เพิ่มเติมคุณสมบัติขึ้นตามเหล่าข้าราชการในท้องที่ที่ชาติอาหรับยึดครอง ส่วนคำว่า "กอฎี" (qāḍī) ในภาษาอาหรับนั้นปรากฏมาตั้งแต่สมัยนบีมุฮัมมัด และใช้เรียกตุลาการมาตลอดระยะประวัติศาสตร์อิสลามและตลอดสมัยรัฐเคาะลีฟะฮ์
ในประเทศไทยปัจจุบัน ดะโต๊ะยุติธรรมเป็นข้าราชการฝ่ายตุลาการศาลยุติธรรมซึ่งมีอำนาจหน้าที่วินิจฉัยชี้ขาดข้อกฎหมายอิสลามในศาลยุติธรรม
5 มกราคม
วันที่ 5 มกราคม เป็นวันที่ 5 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 360 วันในปีนั้น (361 วันในปีอธิกสุรทิน)
ไอโอะโทเมนาอิเดะ
เพลง ไอโอะโทเมนาอิเดะ เป็นเพลงประกอบภาพยนตร์เรื่อง เซคคัน เวอร์จิน เหมือนกับเพลง อานาตะดาเกะงะ ที่เป็นเพลงประกอบละครเรื่องเดียวกัน
เต่าบกเอเชีย
เต่าบกเอเชีย (Asian tortoises) เป็นสกุลของสัตว์เลื้อยคลานจำพวกเต่าบก ใช้ชื่อวิทยาศาสตร์ว่า Indotestudo พบกระจายพันธุ์ในทวีปเอเชีย แถบเอเชียใต้ และเอเชียตะวันออกเฉียงใต้
จำแนกออกได้เป็น 3 ชนิด คือ
ทะเลสาบโลนาร์
ทะเลสาบโลนาร์ (Lonar Lake) หรือ หลุมอุกกาบาตโลนาร์ เป็นทะเลสาบน้ำเค็มและแอลคาไลน์ตั้งอยู่ในหมู่บ้านโลนาร์ อำเภอพุลธนา รัฐมหาราษฏระ ประเทศอินเดีย และเป็นแหล่งมรดกทางภูมิศาสตร์แห่งชาติ  ทะเลสาบโลนาร์เกิดขึ้นจากอุกกาบาตที่ตกลงมาเกิดเป็นหลุมบนพื้นโลกในสมัยไพลสโตซีน  เป็นหนึ่งในสี่หลุมอุกกาบาตที่เกิดจากการพุ่งชนความเร็วสูงพิเศษและชนิดหินบะซอลต์ทั่วโลกที่เป็นที่ค้นพบแล้ว อีกสามแห่งที่เหลืออยู่ในประเทศบราซิลตอนใต้ เส้นผ่านศูนย์กลางเฉลี่ยของทะเลสาบอยู่ที่ 1.2 km ขอบหลุมอุกกาบาตมีเส้นผ่านศูนย์กลางอยู่ที่ 1.8 km โดยเฉลี่ย ทะเลสาบโลนาร์ถือเป็นหลุมจากอุกกาบาตแห่งเดียวที่ค้นพบในเขตเดกกันแทรปส์ พื้นที่หินบะซอลต์ภูเขาไฟของอินเดีย
สถาบันสมิธโซเนียน, กรมสำรวจธรณีวิทยาสหรัฐ, สำนักงานสำรวจธรณีวิทยาแห่งอินเดีย, มหาวิทยาลัยสาคร และฟิซิเคิลรีเสิร์ชแลบอราทอรี (อะห์มดาบาด) ล้วนเคยทำการวิจัยอย่างละเอียดเกี่ยวกับทะเลสาบแห่งนี้ ในปี 2007 มีการค้นพบการตรึงไนโตรเจนภายในทะเลสาบ
ในงานวิจัยปี 2019 ของไอไอทีบอมเบย์พบว่าแร่ธาตุที่พบในน้ำของทะเลสาบมีความใกล้เคียงกันมากกับหินดวงจันทร์ที่นำกลับมาในระหว่างโครงการอะพอลโล ในปี 2020 ทะเลสาบได้รับการคุ้มครองเป็นแหล่งแรมซาร์
นอกจากนี้ บริเวณโดยรอบของทะเลสาบยังเป็นที่ตั้งของศาสนสถานจำนวนหนึ่ง ส่วนใหญ่เป็นซากปรักหักพัง ในบรรดาศาสนสถานมีไทตยสุทันมนเทียร (Daitya Sudan temple) ซึ่งยังคงใช้งานมาจนถึงปัจจุบัน เป็นมนเทียรสร้างขึ้นเพื่อเถลิงเกียรติพระวิษณุซึ่งมีชัยต่ออสูรขื่อ โลนาสูร (Lonasur) สร้างขึ้นด้วยสถาปัตยกรรมฮินดูยุคแรก อายุราวราชวงศ์จาลุกยะ และจัดเป็นมนเทียรระดับเหมัทปันฐิ
แมสซีฟแอตแทก
แมสซีฟแอตแทก (Massive Attack) เป็นวงดนตรีอิเล็กทรอนิกส์สัญชาติอังกฤษ ก่อตั้งที่เมืองบริสตอลในปี 1988 โดย รอเบิร์ต "ทรีดี" เดล นายา, แอนดรูว์ "มัชรูม" วาวส์ และ แกรนต์ "แดดดีจี" มาร์แชล สมาชิกปัจจุบันประกอบด้วย รอเบิร์ต เดล นายา, ทริกกี และ แดดดีจี รวมถึงนักร้องรับเชิญอย่าง ชารา เนลสัน และ ฮอเรซ แอนดี้
พวกเขาได้รับรางวัลทางดนตรีมากมายตลอดอาชีพของพวกเขา ได้แก่ ชนะรางวัลบริตอะวอดส์ สาขาศิลปินแนวแดนซ์ยอดเยี่ยม ได้รางวัลเอ็มทีวียุโรปมิวสิกอะวอดส์สองครั้ง และรางวัลคิวอะวอดส์สองครั้ง แมสซีฟแอตแทกมี 5 สตูดิโออัลบัมที่มียอดขายมากกว่า 13 ล้านอัลบั้มทั่วโลก
ความฉลาดทางการเงิน (ธุรกิจ)
สาขาวิชาของความเข้าใจ
ความเข้าใจทั้งสี่ด้าน ที่ประกอบกันเป็นอัจฉริยะทางการเงิน คือ:
เข้าใจรากฐาน ความฉลาดทางการเงินต้องมีความเข้าใจพื้นฐานของการวัดทางการเงินรวมถึงงบกำไรขาดทุน, งบดุล และงบกระแสเงินสด นอกจากนี้ยังต้องทราบความแตกต่างระหว่างเงินสด และกำไร ตลอดจนทำไมงบดุลจึงทำให้เท่ากัน
เข้าใจศิลปะ การเงินและการบัญชีเป็นศิลปะเช่นเดียวกับวิทยาศาสตร์ ทั้งสองสาขาวิชาต้องพยายามหาปริมาณสิ่งที่ไม่สามารถหาปริมาณได้เสมอ ดังนั้นจึงต้องอาศัยกฎการประมาณและข้อสมมติฐาน ความฉลาดทางการเงินสร้างความมั่นใจให้ผู้คนสามารถแยกแยะได้ว่ามีการนำศิลปะด้านการเงินมาใช้กับตัวเลขใดบ้าง รวมถึงรู้วิธีการปรับใช้ต่างกันอย่างไรโดยอาจนำไปสู่ข้อสรุปที่แตกต่างกัน
เข้าใจการวิเคราะห์ ข้อมูลทางการเงินรวมถึงความสามารถในการวิเคราะห์ตัวเลขในเชิงลึก ซึ่งรวมถึงความสามารถในการคำนวณผลกำไร, พลังทวี, สภาพคล่อง และความสามารถในการดำเนินงาน ตลอดจนทำความเข้าใจความหมายของผลลัพธ์ การดำเนินการวิเคราะห์ผลตอบแทนจากการลงทุนและการตีความผลลัพธ์เป็นส่วนหนึ่งของความฉลาดทางการเงิน
เข้าใจภาพรวมขนาดใหญ่ ความฉลาดทางการเงินยังหมายถึงความสามารถในการเข้าใจผลลัพธ์ทางการเงินของธุรกิจในบริบท - นั่นคือภายในกรอบของภาพรวม ปัจจัยต่าง ๆ เช่น เศรษฐกิจ, สภาพแวดล้อมการแข่งขัน, กฎระเบียบ และการเปลี่ยนแปลงความต้องการตลอดจนความคาดหวังของลูกค้า รวมถึงเทคโนโลยีใหม่ ๆ ล้วนมีผลต่อการตีความตัวเลข
ความฉลาดทางการเงินไม่ได้เป็นเพียงการเรียนรู้ทางทฤษฎีเท่านั้น นอกจากนี้ยังต้องมีการฝึกฝนและใช้ให้เป็นประโยชน์ในโลกแห่งความจริง ในโลกบรรษัท ผู้จัดการสามารถแสดงข้อมูลทางการเงินโดยการพูดภาษา นั่นคือ การถามคำถามเกี่ยวกับตัวเลขเมื่อบางสิ่งไม่สมเหตุสมผล, ตรวจสอบรายงานทางการเงินรวมทั้งการใช้ข้อมูลเพื่อทำความเข้าใจจุดแข็งและจุดอ่อนของบริษัท, การใช้การวิเคราะห์ผลตอบแทนจากการลงทุน, การจัดการเงินทุนหมุนเวียน และการวิเคราะห์อัตราส่วนเพื่อการตัดสินใจ ตลอดจนระบุตำแหน่งที่นำศิลปะทางการเงินมาใช้ประโยชน์ได้
บัว วัดอิ่ม
บัว วัดอิ่ม หรือ ร.ท. บัว นิลอาชา เกิด ณ วันที่ 15 พฤษภาคม พ.ศ. 2440 ที่จังหวัดนครราชสีมา หัดมวยครั้งแรกเมื่ออายุประมาณ 15 -16 ปี กับครูนิล ครูทน ครูรุ่ง นายเอี่ยม-นายอ่อง วัดอิ่ม ตระเวนชกอยู่แถวบ้านเกิดจนมีชื่อเสียง
นอกจากนี้ เขายังเป็นผู้ฝึกสอนมวยไทยสายโคราชแก่ พ.อ.(พิเศษ) อำนาจ พุกศรีสุข
รับราชการทหาร
พ.ศ. 2458 รับราชการทหารที่นครราชสีมาอยู่ 2 ปี จน พ.ศ. 2460 เข้ามาทำงานในกรุงเทพฯ ได้สมัครเข้ารับราชการทหารอีก ได้ตำแหน่งเป็นนายหมู่โทรักษาวัง จากนั้นเริ่มตระเวนชกมวยจนมีชื่อเสียง ชนะนักมวยมีชื่อในสมัยนั้นหลายคน เช่น แอ ม่วงดี ซิว อบเพชร ชั้ว แก้วคชสาร รวมทั้งตระเวนออกชกมวยต่างจังหวัด ชนะมวยจีนที่ประจวบคีรีขันธ์ ชนะ วิชิต ราชวัตรที่ชลบุรี
ครูมวยโรงเรียนนายร้อย
ด้านการรับราชการ พ.ศ. 2473 เป็นครูฝึกมวยไทยในโรงเรียนนายร้อย จปร. จนเกษียณอายุราชการเมื่อ พ.ศ. 2501 โดยมียศสุดท้ายเป็นร้อยโท ได้รับพระราชทานนามสกุลเมื่อครั้งเป็นทหารรักษาวังว่า "นิลอาชา" เพราะเป็นผู้มีความสามารถในการขี่ม้า
บัว เคยเป็นครูสอนมวยไทยของคณะดาวทองหรือ คณะว. ของ หวาด เสตะปุระ ต่อมาจึงตั้งค่ายมวยของตนเองโดยนักมวยที่เป็นศิษย์ทุกคนจะมีคำว่า "โซดา" ต่อท้าย เช่น ตุ๊ จุโซดา ทองอยู่ ชูโซดา
ฝาดขาว
ฝาดขาว เป็นพืชหนึ่งในสองชนิดในสกุลฝาด เป็นไม้ยืนต้น กลีบดอกสีขาว ขอบใบประดับและกลีบเลี้ยงมีต่อม เกสรตัวผู้เรียงเป็นสองวงชัดเจน เกสรตัวเมียติดที่ฐานรองดอก เนื้อไม้ใช้ทำด้าม และเครื่องมือเครื่องใช้
ไอพุตที่ 2
ไอพุตที่ 2 เป็นมเหสีของฟาโรห์อียิปต์โบราณของราชวงศ์ที่หก และยังเป็นน้องสาวและมเหสีของฟาโรห์เปปิที่ 2 เนเฟอร์กาเร
โอลิมปิกฤดูหนาว 2030
'''การแข่งขันกีฬาโอลิมปิกฤดูหนาวครั้งที่ 26 ประจำปี ค.ศ. 2030 (พ.ศ. 2573) หรือ โอลิมปิกฤดูหนาว 2030 (2030 Winter Olympics) หรือที่รู้จักกันอย่างเป็นทางการว่า การแข่งขันกีฬาโอลิมปิกฤดูหนาวครั้งที่ 26''' (XXVI Olympic Winter Games) เป็นการแข่งขันกีฬาหลายประเภทระดับนานาชาติที่กำลังจะมีขึ้น จะจัดขึ้นในเมืองที่กำหนดโดยคณะกรรมการโอลิมปิกสากล (IOC) โดยการประกาศผลเมืองเจ้าภาพจะมีขึ้นระหว่างการประชุมใหญ่สามัญคณะกรรมการโอลิมปิกสากล สมัยที่ 141 ระหว่างวันที่ 23-24 กรกฎาคม ค.ศ. 2024 ก่อนการแข่งขันโอลิมปิกที่ปารีส
ขั้นตอนการคัดเลือกเจ้าภาพ
กระบวนการเสนอตัวเป็นเจ้าภาพของ IOC รูปแบบใหม่ได้รับการอนุมัติในการประชุมคณะกรรมการโอลิมปิกสากลสมัยสามัญ ครั้งที่ 134 ที่เมืองโลซาน ประเทศสวิตเซอร์แลนด์ ข้อเสนอสำคัญที่ขับเคลื่อนโดยคำแนะนำที่เกี่ยวข้องจากวาระโอลิมปิกปี 2020 ได้แก่
ไอโอซียังแก้ไขกฎบัตรโอลิมปิกเพื่อเพิ่มความยืดหยุ่น โดยไม่กำหนดตายตัวว่าต้องคัดเลือกเจ้าภาพให้เสร็จสิ้น 7 ปีก่อนการแข่งขันเช่นในอดีต และการแข่งขันกีฬาโอลิมปิกสามารถจัดได้มากกว่าหนึ่งเมือง/ประเทศ/ภูมิภาคได้
รายชื่อภาพยนตร์ไทย พ.ศ. 2504
'''รายชื่อภาพยนตร์ไทย ที่ออกฉายครั้งแรกใน พ.ศ. 2504'''
นีอิท
ครอบครัว
คาดว่านีอิทเป็นพระราชธิดาในฟาโรห์เปปิที่ 1 กับอังค์เซนเปปิที่ 1 พระองค์อาจเป็นพระราชมารดาในฟาโรห์เนมติเอมซาฟที่ 2 และมีตำนานเกี่ยวกับราชินีนิโตคริสที่อาจเป็นพระธิดาในนีอิท ถ้ามีตัวตนจริง
ยูชะอ์
ชื่อของท่าน
ท่านมีชื่อเต็มว่า ยูชะอ์ บิน นูน บิน อิฟรออีม บิน ยูซุฟ บิน ยะอ์กูบ บิน อิสฮาก บิน อิบรอฮีม อัลลอฮ์ได้ทรงกล่าวถึงท่านในอัลกุรอานในเรื่องของนบีคิฎิร และพระองค์ไม่ได้เอ่ยชื่อของท่าน
ติดอยู่ในทะเลทรายวงกต 40 ปี
และอับดุลลอฮ์ บิน อับบาส (เราะฎิยัลลอฮุ อันฮุมา) ดำเนินต่อไปด้วยสายสายรายงานเดียวกัน
นบีที่สนทนากับดวงอาทิตย์
มีหะดีษเศาะฮีฮ์ซึ่งรายงานโดย อิมาม มุฮัมมัด อัลบุคอรี และอิมาม มุสลิม บิน ฮัจญาจญ์ และอิมาม อะหมัด บิน ฮัมบัล ซึ่งรายงานมาจากอะบูฮุร็อยเราะฮ์ (ร.ฎ.) "รายงานจากอะบูฮุร็อยเราะฮ์ (ร.ฎ.) กล่าวว่า ท่านเราะซูล (ศ็อลฯ) เคยกล่าวว่า มีนบี คนหนึ่งจากบรรดานบีในอดีตกำลังจะไปสู้รบ ขออัลลอฮ์ทรงประทานพระพรและความวันติแก่พวกเขาทุกคน นบีท่านนี้กล่าวแก่กลุ่มชนของท่านว่า “คน 3 กลุ่มนี้ อย่าได้ติดตามมาสู้รบเด็ดขาด 1 คนที่แต่งงาน และยังไม่ได้หลับนอนกับภรรยา และเขามีความต้องการจะหลับนอนกับนาง 2 คนที่สร้างบ้านแต่ยังสร้างไม่เสร็จ 3 คนที่ซื้อแพะหรือสัตว์เลี้ยงอื่นๆ และเขากำลังรอคอยการคลอดลูกของสัตว์ตัวนั้น” แล้วนบีท่านนี้ก็ออกไปสู้รบ เมื่อใกล้ถึงชุมชนของศัตรู ก็ได้เข้าเวลาละหมาดอัศริ หรือใกล้เข้าแล้วเต็มที เขากล่าวแก่ดวงอาทิตย์ว่า “ข้าได้รับบัญชามา เหมือนกับที่เจ้าได้รับบัญชาเช่นกัน โอ้อัลลอฮ์ ขอพระองค์ทรงโปรดหยุดมันไว้สักครู่ เพื่อพวกเรา” แล้วพระองค์อัลลอฮ์ก็ทรงหยุดมันไว้ จนเมื่อพระองค์ได้ทรงประทานชัยให้แก่นบีท่านนี้ แล้วนบีท่านนี้ก็รวบรวมทรัพย์เชลย แล้วก็มาปรากฏ เพื่อจะกลืนกินทรัพย์เชลย แต่ก็ไม่สามารถทำได้ นบีท่านนี้จึงพูดกับกลุ่มชนว่า “ในหมู่ของพวกท่านมีคนที่ขโมยทรัพย์เชลยไป ฉะนั้น ขอให้ทุกเผ่าส่งตัวแทนหนึ่งคนมาจับมือทำสัตยาบันกับข้า” แล้วท่านก็จับมือชายคนหนึ่ง นบีท่านนี้กล่าวกับเขาว่า “ในเผ่าของท่านมีหัวขโมย” สุดท้ายพวกเขาก็ยอมรับ พวกเขาได้นำทองคำหัววัวออกมาวาง แล้วไฟก็มากลืนทรัพย์เชลยจนหมด ท่านนบี (ศ็อลฯ) กล่าวต่อไปว่า “ทรัพย์เชลยไม่เป็นสิ่งที่หะลาลแก่คนก่อนหน้เรา แต่ต่อมาอัลลอฮ์ก็ทรงหะลาลให้แก่เรา เมื่อพระองค์ทรงเห็นความอ่อนแอ และขาดพลังของพวกเรา พระองค์จึงอนุมัติมันแก่เรา”"
และอีกหะดีษที่รายงานจาก อิมาม อะหมัด บิน ฮัมบัล ผ่านการรายงานจากอะบูฮุร็อยเราะฮ์
"รายงานจากอะบูฮุร็อยเราะฮ์ (ร.ฎ.) กล่าวว่า ท่านเราะซูล (ศ็อลฯ) กล่าวว่ม “ดวงอาทิตย์ไม่เคยหยุดตกสำหรับมนุษย์คนใด ยกเว้นยูชะอ์ในตอนเย็นที่เขารุกรานกรุงเยรูซาเล็ม”"
อังค์เซนเปปิที่ 4
อังค์เซนเปปิที่ 4 เป็นพระมเหสีของฟาโรห์อียิปต์โบราณ เป็นพระมเหสีของฟาโรห์เปปิที่ 2 เนเฟอร์กาเร ของราชวงศ์ที่หก พระองค์เป็นมารดาของฟาโรห์ฟาโรห์เนเฟอร์เคาเรที่ 2
อุทยานแห่งชาติเกลเชอร์
อุทยานแห่งชาติเกลเชอร์ (Glacier National Park) เป็นอุทยานแห่งชาติในรัฐมอนแทนา สหรัฐอเมริกา ตั้งอยู่บริเวณบริเวณชายแดนสหรัฐ-แคนาดา อุทยานแห่งชาตินี้กินพื้นที่กว่า 4,100 ตารางกิโลเมตร และประกอบด้วยเทือกเขาสองแห่ง (ซึ่งเป็นเทือกเขาย่อยของเทือกเขาร็อกกี) ในอุทยานแห่งชาติมีทะเลสาบมากกว่า 130 แห่ง มีพืชอยู่มากกว่า 1,000 ชนิด และมีสัตว์กว่าร้อยสายพันธุ์ อุทยานแห่งชาตินี้ยังได้รับการขนานนามว่า "มงกฎแห่งระบบนิเวศภาคพื้นทวีป" ซึ่งหมายความว่าเป็นสถานที่ที่มีความอุดมสมบูรณ์ที่สุดในบรรดาพื้นที่โดยรอบกว่า 40,000 ตารางกิโลเมตร ที่นี่ยังเป็นแหล่งต้นน้ำของสายน้ำลำธารที่ไหลไปยังมหาสมุทรแปซิฟิก อ่าวเม็กซิโก และอ่าวฮัดสัน โดยสิ่งที่เกิดขึ้นที่นี่จะมีผลต่อน่านน้ำในส่วนใหญ่ของทวีปอเมริกาเหนือ จะมีการตรวจจับประชากรหอยแมลงภู่ในเขตภาคกลางของแม่น้ำมอนทาน่าอย่างสม่ำเสมอ
อุทยานแห่งชาติเกลเชอร์มีอาณาเขตติดต่อกับอุทยานแห่งชาติวอเตอร์ตันเลคส์ในประเทศแคนาดา ในปี พ.ศ. 2475 อุทยานทั้งสองแห่งได้ถูกขึ้นทะเบียนเป็นอุทยานสันติภาพ (Peace Park) แห่งแรกของโลกในชื่อ อุทยานสันติภาพนานาชาติวอเตอร์ตัน-เกลเชอร์ และยังถูกขึ้นทะเบียนเป็นมรดกโลกทางธรรมชาติในปี พ.ศ. 2538
บราเธอร์ฮูดออฟมิวแทนต์ส
บราเธอร์ฮูดออฟมิวแทนต์ส (Brotherhood of Mutants) เป็นกลุ่มตัวร้ายในการ์ตูนเรื่องเอ็กซ์เมน
วิลเลียม เอช. ซูเวิร์ด
'''วิลเลียม เอช. ซูเวิร์ด''' (William Henry Seward) (16 เมษายน, พ.ศ. 2344 – 10 ตุลาคม, พ.ศ. 2415) เป็นอดีตผู้ว่าการรัฐนิวยอร์กและอดีต รัฐมนตรีว่าการกระทรวงการต่างประเทศ ในช่วงที่ อับราฮัม ลินคอล์น และ แอนดรูว์ จอห์นสัน ดำรงตำแหน่ง ประธานาธิบดีแห่งสหรัฐอเมริกา
18011872
เดอะชูการ์คิวส์
เดอะชูการ์คิวส์ (The Sugarcubes) เป็นวงอัลเทอร์เนทีฟร็อกจากไอซ์แลนด์นักร้องนำของวงซึ่งก็คือ ปีเยิร์ก ก่อตัวขึ้นในปี 1986 และแยกวงในปี 1992 พวกเขาได้รับเสียงวิจารณ์ชื่นชมและความเป็นที่นิยมในระดับสากล
จาริก
ลักษณะของการจาริกตามนัยพระไตรปิฎก
การจาริก มีองค์ 4 เป็นบาทพระคาถา ว่า  ไม่ไปด้วยพาหนะ 1 ถ้าจำเป็นอาจสามารถขึ้นเรือโดยประสงค์ข้ามฟากได้ (โดยไม่ประสงค์ล่องตามลำน้ำ  ) 1 ไม่ไปด้วยฤทธิ์ 1 ไปด้วยกำลังแห่งปลีแข้ง ( คือเดินเอา) 1 ประสงค์ให้ถือเพื่อใช่ในการเผยแผ่มักถือร่วมกับธุดงค์เพื่อประกาศพรหมจรรย์ เพราะการจาริกไปย่อมพบเจอเข้าถึงผู้คนมากกว่า เช่นถ้านั่งรถไปก็จะไม่ค่อยพบผู้คน  หรือญาติโยมไม่กล้าเข้ามาพูดคุย  อาจทอดทิ้งคนที่อาจอยากสนทนาด้วย และเพื่อให้ผู้พบมีจิตศรัทธาจากการประพฤติธรรมหรือการเผยแผ่ด้วยการไม่พูดสอน แต่ทำให้ดู  ดังคำพุทธพจน์ที่ให้แก่พระภิกษุสงฆ์กลุ่มแรก (60 รูป) ในการส่งไปประกาศพระศาสนาว่า  "จรถ ภิกขเว  จาริกํ พหุชนหิตาย พหุชนสุขาย ธมมํ ภิกขเว เทเสถ" แปลว่า  "ดูกรภิกษุทั้งหลาย เธอทั้งหลายจงเที่ยวจาริกไป จงแสดงซึ่งธรรม (ประกาศพรหมจรรย์) เพื่อประโยชน์ อนุเคราะห์ เพื่อความสุขแก่ชนหมู่มาก"
ปฐมศึก ปฐมโพธิ์ทอง
ปฐมศึก ปฐมโพธิ์ทอง มีชื่อจริงว่า คมสัน พลแสน เกิดเมื่อวันที่ 27 กรกฎาคม พ.ศ. 2526 ที่จังหวัดกาฬสินธุ์ เคยเป็นแชมป์สหพันธ์มวยนานาชาติแพนแปซิฟิก (IBF Pan Pacific) ในรุ่นซูเปอร์ไลต์เวต (140 ปอนด์) และ แชมป์สภามวยโลกเอเชีย (WBC Asia) ในรุ่นซูเปอร์เวลเตอร์เวต (154 ปอนด์) ชาวไทย
ประวัติ
ปฐมศึกเริ่มชกมวยไทยตั้งแต่อายุ 9 ขวบใช้ชื่อว่า "เพชรดำ ม.11" ขึ้นชกมวยไทยมาตลอดจนเป็นวัยรุ่น แต่สุดท้ายทำผิดกฎหมายและถูกตัดสินจำคุก ในระหว่างที่ติดคุกนั้น ได้ขึ้นชกมวยสากลสมัครเล่นในสังกัดกรมราชทัณฑ์ เมื่อพ้นโทษจึงขึ้นชกมวยสากลอาชีพในสังกัดของเอกรัตน์ ไชยโชติช่วง จนกระทั่งได้ครองแชมป์ WBC Asia รุ่นซูเปอร์เวลเตอร์เวต และแชมป์ IBF แพนแปซิฟิก รุ่นซูเปอร์ไลท์เวต
หลังจากชกแพ้ อิค หยาง นักมวยชาวฮ่องกงเมื่อปี พ.ศ. 2558 ร่วมรายการ อำนาจ รื่นเริง ป้องกันแชมป์โลก IBF รุ่นฟลายเวต กับ โจว ซื่อหมิง ที่ โคไทอารีนา เขตปกครองพิเศษมาเก๊า ปฐมศึกขึ้นชกทำอันดับต่อเนื่อง รวมถึงไปชกต่างประเทศรวมถึงได้ชิงแชมป์ IBF Pan Pacific กับนักมวยชาวอินโดนิเซียอีกด้วย เมื่อต้นปี พ.ศ. 2559 แต่ไม่สำเร็จ จนกระทั่งวันที่ 20 สิงหาคม พ.ศ. 2559 ปฐมศึกหันไปชกมวยไทยต่อ โดยขึ้นชกในรายการไทยไฟท์พระจอมเกล้าลาดกระบัง ที่จัดขึ้น ณ สถาบันเทคโนโลยีพระจอมเกล้าเจ้าคุณทหารลาดกระบัง โดยผลการชก ปฐมศึกแพ้คะแนน 3 ยก เหลียง หยวนเฮา นักมวยไทยชาวจีน
พระราชวรวงศ์เธอ พระองค์เจ้าธิดาจำรัสแสงศรี
พระราชวรวงศ์เธอ พระองค์เจ้าธิดาจำรัสแสงศรี (25 พฤศจิกายน พ.ศ. 2414 — 24 สิงหาคม พ.ศ. 2440) พระราชธิดาพระองค์ที่ 10 ในกรมพระราชวังบวรวิไชยชาญประสูติแต่จอมมารดาเขียวใหญ่
พระประวัติ
พระราชวรวงศ์เธอ พระองค์เจ้าธิดาจำรัสแสงศรี ประสูติเมื่อวันเสาร์ที่ 25 พฤศจิกายน พ.ศ. 2414 เป็นพระราชธิดาในกรมพระราชวังบวรวิไชยชาญประสูติแต่จอมมารดาเขียวใหญ่
ในสมัยรัชกาลที่ 5 พระองค์เจ้าธิดาจำรัสแสงศรี ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวังและทรงประทานเงินบำรุงปีละ 20 บาทเป็นประจำทุกปี
พระราชวรวงศ์เธอ พระองค์เจ้าธิดาจำรัสแสงศรี ประชวรเป็นพระโรควัณโรค สิ้นพระชนม์ในรัชกาลที่ 5 เมื่อวันอังคารที่ 24 สิงหาคม พ.ศ. 2440 พระชันษา 27 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 2 พฤษภาคม พ.ศ. 2441
วัฒนธรรมบรรษัท
วัฒนธรรมบริษัท หรือ วัฒนธรรมองค์การ (Organizational culture) ประกอบด้วยทัศนคติ ประสบการณ์ ความเชื่อและคุณค่าขององค์การใดองค์การหนึ่ง มีการนิยามไว้ว่าเป็น "การรวบรวมเป็นการเฉพาะเกี่ยวกับคุณค่า บรรทัดฐานที่คนหรือกลุ่มคนมีร่วมกันในองค์การเป็นเป็นตัวควบคุมวิธีการปฏิสัมพันธ์ซึ่งกันและกันและกับผู้มีส่วนได้เสียนอกองค์การ เชื่อว่าคุณค่าขององค์การเป็นความเชื่อและเป็นความคิดว่าด้วยเป้าหมายที่สมาชิกขององค์การควรไฝ่หาและเป็นความคิดเกี่ยวกับชนิดที่เหมาะของมาตรฐานพฤติกรรมที่สมาชิกขององค์การพึงใช้เพื่อให้บรรลุถึงเป้าหมาย คุณค่าขององค์การจะพัฒนาเป็นบรรทัดฐานขององค์การ แนวทางหรือความคาดหวังที่ทำให้เกิดชนิดของพฤติกรรมที่เหมาะสมโดยลูกจ้าง โดยเฉพาะสำหรับสถานการณ์และการควบคุมพฤติกรรมระหว่างสมาชิกองค์การด้วยกันเอง""
ผู้บริหารระดับสูงอาจพยายามกำหนดวัฒนธรรมขององค์การ อาจต้องการที่จะใช้บังคับคุณค่าและมาตรฐานพฤติกรรมขององค์การที่สะท้อนถึงวัตถุประสงค์ขององค์การ นอกจากนี้ ยังอาจมีวัฒนธรรมองค์การที่มีอยู่เดิมแล้วภายในองค์การนั้น กลุ่มทำงานภายในองค์การจะมีพฤติกรรมและปฏิสัมพันธ์ซึ่งกันและกันที่เป็นลูกเล่นของตนเองอยู่แล้วซึ่งมีผลกระทบต่อองค์การโดยรวม วัฒนธรรมการทำงานอาจนำจากภายนอกมาใช้ได้ เช่น นักเทคนิคคอมพิวเตอร์ซึ่งมีความช่ำชอง ภาษาและพฤติกรรมที่ได้มาอย่างเป็นอิสระจากองค์การอื่น ซึ่งการมาของพวกเขาเหล่านี้สามารถมีอิทธิพลต่อวัฒนธรรมขององค์การโดยรวมได้
วัฒนธรรมอ่อนและวัฒนธรรมแข็ง
กล่าวกันว่าวัฒนธรรมที่แข็งจะมีได้ก็ต่อเมื่อพนักงานตอบสนองต่อสิ่งเร้าเพราะพวกเขาวางตัวเองให้เข้ากับค่านิยมขององค์การอยู่แล้ว
ในทางตรงข้ามก็ยังมีวัฒนธรรมอ่อน ที่วางตัวเองให้เข้ากับคุณค่าและการควบคุมองค์การไม่มาก ซึ่งในกรณีนี้จะมีการใช้มาตรการและระบบของอำมาตยาธิปไตยเป็นอย่างมาก
ในที่ที่มีวันธรรมแข็ง พนักงานจะคิดเพราะเชื่อว่าเป็นสิ่งถูกต้องที่ตนพึงกระทำ -ซึ่งนับว่ามีความเสี่ยงสำหรับในอีกปรากฏการณ์หนึ่งที่เรียกว่า "กลุ่มคิด" (Groupthink) กล่าวถึงโดย เออร์วิง แอล จานิส ซึ่งให้นิยามไว้ว่า "...หนทางที่เร็วและง่ายในการเอ่ยถึงแนวฐานนิยมของความคิดที่ผู้คนเกี่ยวข้องอยู่ โดยเมื่อพวกเขาเกี่ยวข้องอย่างลึกเพื่อการเกาะกลุ่มที่เหนียวแน่นเมื่อกลุ่มพยายามฝ่าฟันร่วมกันเพื่อให้ได้มาซึ่งความเป็นเอกฉันท์ที่จะเอาชนะความพยายามที่จะมีการประเมินทางเลือกเพื่อใช้การปฏิบัติที่เป็นจริง" นี่คือระยะห่างที่ผู้คนที่แม้จะมีความคิดต่างกันก็จะไม่ยอมท้าทายความคิดขององค์การ ซึ่งสามารถเกิดขึ้นได้ เช่น เมื่อต้องมีการพึ่งพาเป็นอย่างมากต่ออำนาจบารมีของบุคคลในองค์การ หรือเมื่อมีความเชื่อทางศาสนาในระบบคุณค่าขององค์การ หรือเมื่อภายในกลุ่มที่มีบรรยากาศความเป็นเพื่อนเป็นพื้นฐานของเอกลักษณ์ (การหลีกเลี่ยงความขัดแย้ง) ความจริงแล้ว "กลุ่มคิด" มีอยู่ทั่วไปเป็นปกติ ซึ่งเกิดขึ้นอยู่ตลอดเวลาในเกือบจะทุกกลุ่ม สมาชิกที่กล้าขัดขืนมักถูกปฏิเสธไม่เป็นที่ยอมรับ หรือถูกมองเป็นเสมือนอิทธิพลทางลบของกลุ่มเพราะเป็นตัวสร้างความขัดแย้ง
องค์การที่มีนวัตกรรมต้องการปัจเจกบุคคลผู้มีความพร้อมที่จะท้าทายกับสถานะที่เป็นอยู่อย่างเดิม ทำนองนิ่งเสียตำลึงทอง ไม่ว่าจะเป็นกลุ่มคิดหรือเป็นกลุ่มอำมาตยาธิปไตย นอกจากนี้องค์การยังต้องการเป็นอย่างมากในกระบวนการที่จะนำไปปฏิบัติเพื่อให้ความคิดใหม่ๆ เป็นจริงขึ้นมาได้
การจำแนกแผน
มีวิธีการหลายอย่างที่นำมาใช้เพื่อจำแนกวัฒนธรรมองค์การ ดังบางวิธีการข้างล่างนี้
กีร์ท ฮอฟสตีด (Geert Hofstede)
กีร์ท ฮอฟสตีด (Geert Hofstede) ได้แสดงให้เห็นว่ามีกลุ่มวัฒนธรรมทั้งในระดับชาติและระดับภาคที่มีผลต่อวัฒนธรรมขององค์การ ฮอฟสตีดได้ระบุมิติ 5 ประการของวัฒนธธรมดังกล่าวไว้ในการศึกษาว่าด้วยอิทธิพลของชาติดังนี้
ดีลและเคเนดี
ดีลและเคเนดี (Deal and Kennedy) ให้นิยามวัฒนธรรมองค์การไว้ว่าเป็น วิธีที่ทำให้งานแล้วเสร็จ ณ ตรงนี้ ทั้งสองคนได้วัดองค์การในแง่ของ:
ชาลส์ แฮนดี
ชาลส์ แฮนดี (Charles Handy) เป็นผู้ทำให้วิธีการมองวัฒนธรรมที่นักวิชาการบางคนเคยใช้โยงถึงโครงสร้างองค์การกับวัฒนธรรมองค์การ
เอดกา ชีน
เอดกา ชีน (Edgar Schein), ศาสตราจารย์ของคณะการจัดการสโลนของสถาบันเทคโนโลยีแมสสาชูเสตส์ (MIT Sloan School of Management) ได้นิยามวัฒนธรรมองค์การไว้ว่าเป็น "สิ่งตกค้างแห่งความสำเร็จ" ภายในองค์การ ชีนเห็นว่าวัฒนธรรมเป็นลักษณะประจำขององค์การที่ยากที่สุดต่อการเปลี่ยนแปลง เป็นผลิตภัณฑ์ บริการ มีความเป็นผู้ก่อตั้งและผู้นำและลักษณะประจำอื่นๆ ขององค์การที่คงทนสุด แบบจำลององค์การของชีนจุดประกายการมองวัฒนธรรมในมุมมองของผู้สังเกตการณ์ ที่อธิบายระดับของปริชานของวัฒนธรรมองค์การออกเป็น 3 ระดับ...
วิวัฒนาการของวัฒนธรรมองค์การ
อาร์เทอร์ เอฟ คาร์มาซซี (Arthur F Carmazzi) กล่าวว่าวัฒนธรรมองค์การที่เป็นพลวัตคือกระบวนการ "วิวัฒนาการ" ที่สามารถเปลี่ยนและวิวัฒนาการไปด้วยจิตวิทยาแห่งผู้นำที่เหมาะสม
วัฒนธรรมผู้ประกอบการ
สตีเฟน แมกไกวร์ (Stephen McGuire) ได้ให้นิยามและทำให้สมบูรณ์แบบจำลองของวัฒนธรรมผู้ประกอบการไว้ว่าเป็นหนทางที่พยากรณ์ได้จากแหล่งใหม่ๆ องค์การวัฒนธรรมผู้ประกอบการคือระบบการแบ่งปันค่านิยม ความเชื่อและปทัสถานของสมาชิกองค์การรวมทั้งการให้คุณค่าแก่ความคิดสร้างสรรค์และความมีใจกว้างอดทนต่อคนที่มีความคิดสร้างสรรค์ เป็นผู้เชื่อในนวัตกรรมการการฉวยโอกาสทางการตลาดว่าเป็นพฤติกรรมที่เหมาะสมสำหรับการจัดการกับปัญหาการอยู่รอดและความรุ่งเรือง ความไม่แน่นอนด้านสิ่งแวดล้อมและการคุกคามของคู่แข่งและคาดหวังว่าสมาชิกขององค์การจะปฏิบัติตามนั้น
มุมมองวิกฤติ
นักเขียนหลายคนที่เขียนเกี่ยวกับการศึกษาวิกฤติการจัดการ Critical management studies ได้แสดงความกังขาเกี่ยวกับมุมมอง "นักหน้าที่นิยม" (functionalist) กับ "นักเดี่ยวนิยม" (unitarist) ที่มีต่อวัฒนธธรมที่ยกขึ้นมาโดยนักคิดด้านการจัดการสายหลัก....ปาร์เกอร์ ได้แนะว่า...
การวัด
ทั้งๆ ที่พยานหลักฐานได้บ่งชี้ว่าศักยภาพของความมีประโยชน์ บรรยากาศขององค์การไม่ได้รมีการการนำไปใช้อย่างเต็มที่เพื่อความปลอดภัย สุขภาพและการเป็นดัชนีของสมรรถนะทางสิ่งแวดล้อมและในฐานะที่เป็นเครื่อช่วยวางลำดับความเสี่ยง ดอดสเวิร์ทและคณะ. เป็นกลุ่มวิจัยคณะแรกที่ประสบความสำเร็จในการใช้เทคนิคแบบจำลอง PLS เพื่อหาสหสัมพันธ์ระหว่างบรรยากาศองค์การกับสมรรถนะด้านความปลอดภัยขององค์การ ข้อมูลเกี่ยวกับงานวิจัยนี้อาจเข้าดูได้จากลิงก์ต่อไปนี้ Dodsworth's Homepage ...
พรรคเสรีประชาธิปไตยแห่งสหภาพโซเวียต
พรรคเสรีประชาธิปไตยแห่งสหภาพโซเวียต (Либерально-демократическая партия Советского Союза (ЛДПСС)) เป็นพรรคการเมืองของสหภาพโซเวียตพรรคเคยเป็นคู่แข่งในการเลือกตั้งประธานาธิบดีรัสเซีย พ.ศ. 2534ต่อมาได้เข้าร่วมกับคณะกรรมการสถานการณ์ฉุกเฉินแห่งรัฐในช่วงความพยายามรัฐประหารในสหภาพโซเวียต พ.ศ. 2534และกลายเป็นพรรคเสรีประชาธิปไตยแห่งรัสเซียในปัจจุบัน
ทุหศาลา
ทุหศาลา เป็นธิดาคนสุดท้องของท้าวธฤตราษฎร์และพระนางคานธารี ในบรรดาพี่น้องเการพทั้งหมด และเป็นชายาของชัยทรัถ ซึ่งไม่มีบทบาทอะไรมากนักในเรื่อง
สแควร์ทู
สแควร์ทู (Square Two) เป็นซิงเกิลอัลบั้มที่สองของเกิร์ลกรุปเกาหลีใต้ แบล็กพิงก์ ออกจำหน่ายในรูปแบบดิจิทัลเมื่อวันที่ 1 พฤศจิกายน ค.ศ. 2016 โดยวายจีเอ็นเตอร์เทนเมนต์ และจัดจำหน่ายโดยเคทีมิวสิก ซิงเกิลมีหน้าเอสองเพลงคือ "เพลย์อิงวิทไฟร์" และ "สเตย์" และเพลงพิเศษ "วิสเซิล (เวอร์ชันอะคูสติก)" เพลงเขียนโดย เท็ดดี และอำนวยการสร้างโดย เท็ดดี, อาร์.ที และ ซอ ว็อน จิน
เอสคิลัส
เอสคีลัส (Aeschylus; Αἰσχύλος ไอส-คู-ลอส; ; ราว 525/524 – 456/455 ปีก่อนคริสตกาล) เป็นนักประพันธ์บทละครชาวกรีกโบราณ และได้รับการขนานนามว่าเป็นบิดาแห่งโศกนาฏกรรม งานประพันธ์ของเอสคีลัสเป็นงานโศกนาฏกรรมชุดแรกสุดที่เหลือรอดมาจากยุคโบราณ และความรู้ความเข้าใจเกี่ยวกับงานประเภทนี้ในสมัยแรกเริ่ม ล้วนแต่ได้มาจากการอนุมานผ่านงานที่หลงเหลืออยู่ของท่าน  เอสคีลัสจึงเป็นบุคคลที่สำคัญอย่างยิ่งในประวัติศาสตร์วรรณกรรมกรีกโบราณ อริสโตเติลให้เครดิตเอสคีลิสในฐานะเป็นศิลปินคนแรกที่ขยายจำนวนนักแสดงบนเวทีการละครของกรีก ทำให้สามารถนำเสนอความขัดแย้งระหว่างตัวละครได้ ในขณะที่ก่อนหน้านั้นการละครของกรีกมีแค่ตัวนักแสดงนำกับกลุ่มประสานเสียง (คอรัส)
ในระหว่างที่มีชีวิตอยู่ เอสคีลัสประพันธ์บทละครไว้ระหว่าง 70 ถึง 90 เรื่อง แต่เหลือรอดมาถึงปัจจุบันเพียง 7 เรื่อง หนึ่งในนั้น พันธนาการโพรมีเทียส (Prometheus Bound) ยังเป็นที่ถกเถียงกันในเรื่องตัวตนของผู้ประพันธ์ (บ้างเชื่อว่า ยูฟอเรียน บุตรชายของเอสคีลัส เป็นผู้แต่งขึ้น) งานนาฏกรรมบทละครที่เอสคีลัสประพันธ์ขึ้น เป็นงานที่แต่งเพื่อเข้าแข่งขันในงานเทศกาลต่าง ๆ โดยเฉพาะอย่างยิ่งงานเทศกาลไดโอไนซัส ซึ่งจัดขึ้นเป็นประจำทุกปีในฤดูใบไม้ผลิ ที่เมืองไดโอไนเซีย (Dionysia) ซึ่งมีการแข่งขันสองรอบ คือ รอบแข่งขันงานโศกนาฏกรรม และรอบแข่งขันงานสุขนาฏกรรม (comedies) งานทั้งหมดที่เหลือรอดมาของเอสคิลัส ได้แก่ ชาวเปอร์เซีย, ศึกเจ็ดขุนพลชิงธีบส์, ดรุณีร้องทุกข์, ไตรภาคโศกนาฏกรรม โอเรสเตอา ประกอบด้วย: อะกาเมมนอน, ผู้ถือทักษิโณทก (the Libation Bearers), และ ยูเมนิดีส (the Eumenides) เคยได้รับรางวัลชนะเลิศในการแข่งขันละครโศกนาฏกรรม ที่เมืองไดโอไนเซียมาแล้วทั้งสิ้น เว้นก็แต่ พันธนาการโพรมีเทียส เท่านั้น นอกจากนี้เอสคิลัสอาจเป็นนาฏศิลปินเพียงท่านเดียว (เท่าที่ทราบ) ที่เคยนำเสนอละครเป็นโศกนาฏกรรมไตรภาค ละครเรื่อง โอเรสเตอา เป็นตัวอย่างเดียวของบทประพันธ์ไตรภาคที่หลงเหลือมาจากยุคโบราณ
ในวัยหนุ่มเอสคีลัสเคยเป็นทหารที่ร่วมรบในสงครามระหว่างกรีซกับเปอร์เซียทั้งสองครั้ง ในตอนต้นของศตวรรษที่ 5 ก่อนคริสตกาล ในปีที่ 490 ก่อนค.ศ. เอสคีลัสกับไคนีจิรัสน้องชายเข้าร่วมต่อสู้ในยุทธการที่มาราธอน เพื่อปกป้องเอเธนส์จากกองทัพของกษัตริย์ดาริอัสที่ 1 น้องชายของท่านตายในการต่อสู้และทั้งสองได้รับการยกย่องให้เป็น "วีรบุรุษแห่งทุ่งมาราธอน" ต่อมาพอพระเจ้าเซิร์กซีสแห่งเปอร์เชียยกทัพมาอีก ในปีที่ 480/479 ก่อนค.ศ. เอสคีลัสก็เข้ารับใช้ชาติอีกครั้งในสงครามครั้งที่สองกับเปอร์เซีย และเข้าร่วมรบในยุทธนาวีที่ซาลามิส สงครามเปอร์เซียมีอิทธิพลต่อชีวิตและงานของเอสคีลัสอย่างมาก ละครบางเรื่องของท่าน เช่น ชาวเปอร์เซีย (The Persians) ได้รับแรงบันดาลใจมาจากการศึกในสมรภูมิที่ซาลามิส และได้รับรางวัลชนะเลิศการประกวดละครที่ไดโอไนเซีย เมื่อปีที่ 472 ก่อนค.ศ.
เอสคีลัสถึงแก่กรรมที่เมืองเจลา ในซิซิลี เมื่อปีที่ 456 ก่อนค.ศ.
ตุลาการสมทบในศาลสูงสุดสหรัฐ
ตามประเพณีแล้ว ในความเห็นของศาล ตุลาการสมทบจะเรียกขานว่า "Mr. Justice" ทว่า ตั้งแต่ ค.ศ. 1980 หนึ่งปีก่อนมีการตั้งตุลาการหญิงครั้งแรก เป็นต้นมา มีการตัด "Mr." ออกเพื่อเลี่ยงการเลือกปฏิบัติทางเพศ
มาตรา 3 ของรัฐธรรมนูญ ระบุว่า ตุลาการสมทบในศาลสูงสุด ตลอดจนตุลาการกลางคนอื่น ๆ อยู่ในตำแหน่งตราบที่ไม่มีความประพฤติเสื่อมเสีย (during good Behavior) หมายความว่า การแต่งตั้งนั้นมีผลชั่วชีวิต และเมื่อวุฒิสภารับรองแล้ว วาระดำรงตำแหน่งย่อมสิ้นสุดลงเมื่อตาย ลาออก เกษียณอายุ หรือถูกถอดเพราะมีการฟ้องให้ขับออกจากตำแหน่ง (impeachment) ในสภาผู้แทนราษฎร และวุฒิสภาวินิจฉัยว่ามีความผิด
ในการลงคะแนนวินิจฉัยคดีที่ฟ้องต่อศาล ตุลาการสมทบหนึ่งคนมีหนึ่งเสียง ประธานศาลก็เช่นกัน แต่ในยามร่างความเห็นของศาล การที่ประธานศาลใช้อำนาจกำหนดตัวตุลาการที่จะเขียนความเห็นนั้นมีอิทธิพลเป็นพิเศษต่อการชี้ขาดคดี และประธานศาลยังเป็นประธานที่ประชุมวินิจฉัยคดี นอกเหนือไปจากหน้าที่ทางธุรการซึ่งตุลาการคนอื่นไม่มี ทั้งได้รับค่าตอบแทนสูงกว่าเล็กน้อย คือ ประธานศาลได้รับเงินจำนวน 255,500 ดอลลาร์สหรัฐต่อปี ส่วนตุลาการสมทบแต่ละคนได้รับเงินจำนวน 244,400 ดอลลาร์สหรัฐต่อปี
ตุลาการสมทบมีอาวุโสตามลำดับการแต่งตั้ง แต่ประธานศาลนั้นมีอาวุโสสูงสุดเสมอ ถ้าตุลาการหลายรายได้รับแต่งตั้งในวันเดียวกัน อายุจะเป็นเกณฑ์กำหนดอาวุโส ในการประชุมวินิจฉัยผลคดี มีประเพณีว่า ตุลาการจะแถลงความคิดเห็นตามลำดับอาวุโส นอกจากนี้ ตามลักษณะ 28 ของประมวลกฎหมายสหรัฐ เมื่อประธานศาลไม่อาจปฏิบัติราชการได้ หรือตำแหน่งประธานศาลว่างลง ตุลาการสมทบจะปฏิบัติหน้าที่แทนตามลำดับอาวุโส ปัจจุบัน ตุลาการสมทบที่มีอาวุโสสูงสุด คือ แคลเรนซ์ โธมัส (Clarence Thomas)
ตุลาการสมทบคนในปัจจุบัน
ปัจจุบัน มีตุลาการสมทบแปดคน เรียงตามลำดับอาวุโสดังนี้
ตุลาการสมทบอาวุโส
ปัจจุบัน มีตุลาการสมทบอาวุโสสี่คน เรียงตามลำดับอาวุโสดังนี้
นาตัน อาเก
นาตัน แบ็นยามีน อาเก (Nathan Benjamin Aké; เกิด 18 กุมภาพันธ์ ค.ศ. 1995) เป็นนักฟุตบอลชาวดัตช์ ปัจจุบันเล่นในตำแหน่งกองหลังให้กับแมนเชสเตอร์ซิตี สโมสรในพรีเมียร์ลีก และทีมชาติเนเธอร์แลนด์
เกียรติประวัติ
เชลซี
เนเธอร์แลนด์ อายุไม่เกิน 17 ปี
ส่วนบุคคล
กอร์ปศักดิ์ สภาวสุ
กอร์ปศักดิ์ สภาวสุ เป็นประธานยุทธศาสตร์ด้านเศรษฐกิจพรรคชาติพัฒนากล้า อดีตประธานยุทธศาสตร์และนโยบายพรรคกล้า อดีตเลขาธิการนายกรัฐมนตรี อดีตรองนายกรัฐมนตรีฝ่ายเศรษฐกิจในรัฐบาลของนายอภิสิทธิ์ เวชชาชีวะ และรองหัวหน้าพรรคประชาธิปัตย์ เกิดวันที่ 28 มีนาคม พ.ศ. 2492 เป็นบุตรของ นายประมวล สภาวสุ อดีตรองนายกรัฐมนตรี รัฐมนตรีว่าการกระทรวงการคลัง รัฐมนตรีว่าการกระทรวงอุตสาหกรรม และคุณหญิงศรีประพาฬ สภาวสุ นายกอร์ปศักดิ์เป็นบุตรคนโต มีพี่น้องอีก 4 คนคือ นางศิริณี สภาวสุ, นายกุมพล สภาวสุ , นางจารุวรรณ กัลยางกูร และนายประโภชณ์ สภาวสุ
งานการเมือง
นายกอร์ปศักดิ์ ลงสมัครรับเลือกตั้งได้เป็นสมาชิกสภาผู้แทนราษฎร นครราชสีมาทั้งหมด 4 สมัย โดยเริ่มต้นจากสังกัดพรรคชาติไทย ในปี พ.ศ. 2529 และสังกัดพรรคกิจสังคม ต่อมาได้ย้ายไปพรรคชาติพัฒนา และพรรคประชาธิปัตย์ตามลำดับ
ในการเลือกตั้งปี พ.ศ. 2544 นายกอร์ปศักดิ์ได้ลงในระบบบัญชีรายชื่อและได้เป็น ส.ส. ระบบบัญชีรายชื่อของพรรค และในการเลือกตั้งปี พ.ศ. 2548 นายกอร์ปศักดิ์ได้สมัคร ส.ส. ในพื้นที่เขตที่ 5 กรุงเทพมหานคร ซึ่งประกอบด้วยด้วยเขตราชเทวี(บางส่วน)และเขตปทุมวัน แต่นายกอร์ปศักดิ์ไม่ได้รับการเลือกตั้ง โดยแพ้ให้กับนายประจวบ อึ๊งภากรณ์จากพรรคไทยรักไทย หลังจากนั้น นายกอร์ปศักดิ์ได้เขียนหนังสือออกมาหลายเล่ม ซึ่งส่วนมากเป็นหนังสือเกี่ยวกับ การเปิดโปงการทุจริต ในวงการการเมืองหลายเล่ม เช่น ใครว่าคนรวยไม่โกง เป็นต้น
และเคยดำรงตำแหน่งเป็น รัฐมนตรีช่วยว่าการกระทรวงพาณิชย์ ในรัฐบาลนายชวน หลีกภัย
ในช่วงการรณรงค์เลือกตั้ง 23 ธันวาคม พ.ศ. 2550 นายกอร์ปศักดิ์ ได้รับการแต่งตั้งเป็น ประธานคณะกรรมการขับเคลื่อนวาระประชาชน
เมื่อวันที่ 15 กรกฎาคม พ.ศ. 2551 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ตามข้อบังคับพรรค และ นายกอร์ปศักดิ์ สภาวสุ ได้รับเลือกให้ดำรงตำแหน่ง รองหัวหน้าพรรคประชาธิปัตย์
ในการจัดตั้งรัฐบาลของพรรคประชาธิปัตย์ นายกอร์ปศักดิ์ สภาวสุ ได้รับตำแหน่งรองนายกรัฐมนตรี กำกับดูแลงานด้านเศรษฐกิจ ต่อมาในเดือนมกราคม พ.ศ. 2553 ได้ถูกปรับให้เป็นเลขาธิการนายกรัฐมนตรี จากกรณีชุมชนพอเพียง แทนนายนิพนธ์ พร้อมพันธุ์ ที่ลาออกจากตำแหน่ง และในเดือนธันวาคมของปีเดียวกัน ได้ขอลาออกจากตำแหน่งดังกล่าว เพื่อไปเตรียมการเลือกตั้งของพรรคประชาธิปัตย์ที่คาดว่าจะมีการเลือกตั้งในปี พ.ศ. 2554
24 มิถุนายน พ.ศ. 2562 กอร์ปศักดิ์ได้โพสต์ลงทวิตเตอร์ สาระสำคัญ คือ ลาออกจากสมาชิกพรรคประชาธิปัตย์ และต่อมาได้เข้าร่วมกับ พรรคกล้า ของนายกรณ์ จาติกวณิช
ประมวล สภาวสุ
ประมวล สภาวสุ อดีตรองนายกรัฐมนตรี รัฐมนตรีว่าการกระทรวงการคลังและกระทรวงอุตสาหกรรม เกิดวันที่ 29 พฤศจิกายน พ.ศ. 2470 ที่อำเภอบางปะหัน จังหวัดพระนครศรีอยุธยาเป็นบุตรของถาวร กับมาโนช สภาวสุ มีพี่น้อง 4 คน เป็นบิดาของ นาย กอรปศักดิ์ สภาวสุ อดีตรองนายกรัฐมนตรี สมรสกับคุณหญิงศรีประพาฬ สภาวสุ มีบุตรธิดารวม 5 คน
นายประมวลเป็นสมาชิกสภาผู้แทนราษฎรจังหวัดพระนครศรีอยุธยาหลายสมัย เข้าดำรงตำแหน่งรัฐมนตรีว่าการกระทรวงการคลังระหว่างปี พ.ศ. 2531-2533 ขณะที่เศรษฐกิจไทยร้อนแรงที่สุดในรอบ 20 ปีด้วยอัตราการขยายตัวสูงถึงร้อยละ 11 การส่งออกเติบโตเป็นประวัติการณ์ โดยสินค้าข้าวเพิ่มขึ้นร้อยละ 50 และสินค้าอุตสาหกรรมเพิ่มขึ้นร้อยละ 40 ประเทศไทยสามารถตั้งงบประมาณแผ่นดินแบบสมดุลได้เป็นครั้งแรกในประวัติศาสตร์ในปีงบประมาณ 2534
นายประมวล เกษียณตัวเองจากทางการเมืองตั้งแต่ปี พ.ศ. 2539 และถึงแก่อนิจกรรมเมื่อวันอาทิตย์ที่ 27 มกราคม พ.ศ. 2545 ขณะมีอายุได้ 74 ปี
กีฬาปัญจกีฬาในกีฬาแห่งชาติ ครั้งที่ 47
กีฬาปัญจกีฬาในกีฬาแห่งชาติ ครั้งที่ 47 เป็นการแข่งขันกีฬาปัญจกีฬาที่จัดขึ้นในจังหวัดศรีสะเกษ กำหนดแข่งขันระหว่างวันที่ 6–7 มีนาคม พ.ศ. 2565 โดยได้จัดขึ้นที่สนามศรีนครลำดวน สระว่ายน้ำมหาวิทยาลัยการกีฬาแห่งชาติ วิทยาเขตศรีสะเกษ และสนามกีฬากลางมหาวิทยาลัยราชภัฏศรีสะเกษ ซึ่งครั้งนี้จะมีการแข่งขันทั้งหมด 3 รายการ คือ ประเภทบุคคลชาย 1 รายการ ประเภทบุคคลหญิง 1 รายการ และประเภทคู่ผสม 1 รายการ (นักกีฬามาจากประเภทบุคคลชายและบุคคลหญิงเท่านั้น) แต่มีการชิงชัยเหรียญรางวัลเพียง 2 รายการคือประเภทบุคคลชายและบุคคลหญิง ส่วนประเภทคู่ผสมไม่มีการชิงชัยเหรียญรางวัล
ยฺเหวียน หฺวา
ยฺเหวียน หฺวา ในภาษาจีนกลาง หรือ ยฺหวิ่น หว่า ในภาษากวางตุ้ง เกิดวันที่ 2 กันยายน ค.ศ. 1950 เป็นนักแสดงภาพยนตร์จีนแอ็คชั่น, นักออกแบบท่าต่อสู้, สตันท์แมน และผู้ฝึกศิลปะการต่อสู้ชาวฮ่องกงที่ได้ปรากฏตัวในภาพยนตร์กว่า 160 เรื่อง รวมถึงละครโทรทัศน์อีกกว่า 20 ซีรีส์
ประวัติ
ยฺเหวียน หฺวา เป็นที่รู้จักในด้านทักษะความคล่องตัวและการแสดงผาดโผน เขาเริ่มต้นอาชีพในการแสดงแทน บรูซ ลี ในภาพยนตร์ชุด ไอ้หนุ่มซินตึ๊ง ล้างแค้น (ค.ศ. 1972) และ ไอ้หนุ่มซินตึ๊ง มังกรประจัญบาน (ค.ศ. 1973) นอกจากนี้ เขายังได้ออกแสดงเปิดตัวใน ไอ้หนุ่มซินตึ๊ง ล้างแค้น ในบทของชาวญี่ปุ่นผู้ซึ่งเรียกร้องให้ บรูซ ลี คลานและส่งเสียงร้องแบบสุนัข รวมถึงเขายังได้เริ่มรับบทเป็นจำนวนมากในภาพยนตร์ของชอว์บราเธอร์
ในช่วงทศวรรษที่ 1980 เขาได้ปรากฏตัวในภาพยนตร์เป็นจำนวนมาก ซึ่งส่วนใหญ่จะรับบทเป็นดาวร้ายในภาพยนตร์ที่เป็นของเพื่อนเขาจากโรงเรียนงิ้วปักกิ่งร่วมกับ หง จินเป่า, เฉินหลง และ ยฺเหวียน เปียว และใน ค.ศ. 2004 ยฺเหวียนได้แสดงเป็นเจ้าของอาคารเก็บค่าเช่าในภาพยนตร์ตลกของ โจว ซิงฉือ เรื่อง คนเล็กหมัดเทวดา และในงานฮ่องกงฟิล์มอะวอร์ด ค.ศ. 2005 เขาก็ได้มีโอกาสรับรางวัลนักแสดงสมทบชายยอดเยี่ยมจากเพื่อนร่วมงานของเขา
เขตปกครองตนเองของประเทศรัสเซีย
เขตปกครองตนเอง (автономный округ) เป็นหน่วยองค์ประกอบประเภทหนึ่งของสหพันธรัฐรัสเซีย และในขณะเดียวกันก็เป็นเขตการปกครองประเภทหนึ่งของหน่วยองค์ประกอบอื่น ๆ ณ ค.ศ. 2014 รัสเซียมีเขตปกครองตนเอง 4 แห่งจาก 85 หน่วยองค์ประกอบ เขตปกครองตนเองชูคอตคาเป็นเขตปกครองตนเองเพียงเขตเดียวที่ไม่ได้ขึ้นกับแคว้นใด ๆ ส่วนเขตปกครองตนเองอีกสามเขตได้แก่ เขตปกครองตนเองเนเนตส์ของแคว้นอาร์ฮันเกลสค์, เขตปกครองตนเองยามาโล-เนเนตส์และเขตปกครองตนเองฮันตี-มันซี–ยูกราของแคว้นตูย์เมน
สุเทพ เทือกสุบรรณ
สุเทพ เทือกสุบรรณ (เกิด 7 กรกฎาคม พ.ศ. 2492) เป็นนักการเมืองชาวไทย เคยดำรงตำแหน่งรองนายกรัฐมนตรี ในรัฐบาล อภิสิทธิ์ เวชชาชีวะ รวมทั้งสมาชิกสภาผู้แทนราษฎรจังหวัดสุราษฎร์ธานีและเลขาธิการพรรคประชาธิปัตย์ เขาลาออกจากพรรคในเดือนพฤศจิกายน พ.ศ. 2556 เพื่อไปเป็นเลขาธิการ กปปส. ซึ่งดำเนินการประท้วงเพื่อพยายามโค่นรัฐบาล ยิ่งลักษณ์ ชินวัตร ซึ่งรัฐบาลที่มาจากการเลือกตั้งโดยประชาชน ในห้วงวิกฤตการณ์การเมืองไทย พ.ศ. 2556–2557 เขาเรียกร้องให้ตั้ง "สภาประชาชน" ซึ่งมิได้มาจากการเลือกตั้งเพื่อปฏิรูปประเทศก่อนเลือกตั้ง เขาเคยเรียกร้องเพื่อให้เขาสวมบทบาทเป็น "องค์อธิปัตย์" เพื่อออกกฎบัตร ตั้งรัฐบาลใหม่ และตั้งสภาประชาชน และจะประท้วงต่อหากรัฐบาลใหม่ไม่สามารถนำการปฏิรูปที่ กปปส. ชี้นำไปปฏิบัติได้สำเร็จ
หลังรัฐประหารปี 2557 เขายังเป็นหัวหน้ามูลนิธิมวลมหาประชาชนเพื่อการปฏิรูปประเทศไทย จากนั้นเขาประกาศวางมือทางการเมืองและอุปสมบทระหว่างปี 2557 ถึง 2558 ที่วัดไตรธรรมาราม ในปี พ.ศ. 2561 กลับมามีบทบาททางการเมืองอีกครั้ง โดยได้ร่วมก่อตั้งพรรครวมพลังประชาชาติไทย​
ประวัติ
สุเทพ เทือกสุบรรณ เกิดวันที่ 7 กรกฎาคม พ.ศ. 2492 เป็นบุตรของนายจรัส เทือกสุบรรณ กำนันตำบลท่าสะท้อน อำเภอพุนพิน จังหวัดสุราษฎร์ธานี และนางละม้าย เทือกสุบรรณ (สกุลเดิม ชาวนา) มีพี่น้องท้องเดียวกัน 6 คนคือ สุเทพ เทือกสุบรรณ นางศิริรัตน์ ศรีเทพ (ถึงแก่กรรม) กับนางสาวรัชนี เทือกสุบรรณ (เป็นคู่แฝด) นายเชน เทือกสุบรรณ นางสาวจิราภรณ์ เทือกสุบรรณ นายธานี เทือกสุบรรณ และนางสาวกิ่งกาญจน์ เทือกสุบรรณ
สุเทพสำเร็จการศึกษา ระดับมัธยมศึกษาตอนปลายจากโรงเรียนสุวรรณารามวิทยาคม กรุงเทพมหานคร ระดับปริญญาตรี ศิลปศาสตรบัณฑิต (รัฐศาสตร์) จากมหาวิทยาลัยเชียงใหม่ เมื่อปี พ.ศ. 2515 ระหว่างเป็นนักศึกษาได้ทำกิจกรรมเป็นกรรมการสโมสรนักศึกษา เป็นประธานสภานักศึกษามหาวิทยาลัยเชียงใหม่ และสำเร็จการศึกษา ระดับปริญญาโท M.A. Political Sciences จาก Middle Tennessee State University สหรัฐอเมริกา เมื่อปี พ.ศ. 2518 หลังจากสำเร็จการศึกษาระดับปริญญาโทกลับมา สุเทพได้ลงสมัครรับเลือกตั้งเป็น กำนันตำบลท่าสะท้อน ต่อจากผู้เป็นบิดา และชนะเลือกตั้ง ทำให้ได้เป็นกำนันขณะมีอายุได้ 26 ปี สุเทพยังได้รับปริญญาดุษฎีบัณฑิตกิตติมศักดิ์ สาขาผู้นำธุรกิจสังคมและการเมือง จากวิทยาลัยนวัตกรรมสังคม มหาวิทยาลัยรังสิต ในวันที่ 23 กุมภาพันธ์ พ.ศ. 2558
สุเทพและครอบครัวของเขาเป็นเจ้าของส่วนแบ่งที่สำคัญของพื้นที่เพาะปลูกต้นปาล์มน้ำมันและฟาร์มกุ้งในภาคใต้
สุเทพ เทือกสุบรรณสมรสครั้งแรกกับ นางจุฑาภรณ์ เทือกสุบรรณ มีบุตรธิดา 3 คน คือ แทน เทือกสุบรรณ, น้ำตาล เทือกสุบรรณ และน้ำทิพย์ เทือกสุบรรณ สมรสกับ นิโคลัส โฮ ภายหลังภรรยาได้เสียชีวิตด้วยโรคมะเร็ง ต่อมาได้สมรสใหม่กับศรีสกุล พร้อมพันธุ์ อดีตสมาชิกสภาผู้แทนราษฎรจังหวัดนครราชสีมา (อดีตภรรยาพรเทพ เตชะไพบูลย์) และได้รับบุตรของนางศรีสกุลที่เกิดจากนายพรเทพมาเป็นบุตรบุญธรรม 3 คน คือ สิทธิพัฒน์ เตชะไพบูลย์, เอกนัฏ พร้อมพันธุ์ และ น.ส.ธีราภา พร้อมพันธุ์
บทบาททางการเมือง
สุเทพ เข้าสู่วงการเมืองระดับประเทศ ได้เป็น ส.ส.จังหวัดสุราษฎร์ธานี สมัยแรกเมื่อปี พ.ศ. 2522 และหลังจากนั้นสามารถชนะเลือกตั้ง ได้เป็น ส.ส. อย่างต่อเนื่องถึง 10 สมัย และดำรงตำแหน่งสำคัญระดับรัฐมนตรี คือ รัฐมนตรีช่วยว่าการกระทรวงเกษตรและสหกรณ์ 2 สมัย และรัฐมนตรีว่าการกระทรวงคมนาคม
บทบาทหลังเลือกตั้ง 2548
ในการจัดตั้งรัฐบาลอภิสิทธิ์ เวชชาชีวะ ปี พ.ศ. 2551 ซึ่งสุเทพเป็นผู้ที่มีบทบาทในการประสานงานจัดตั้งรัฐบาลในครั้งนั้น จนได้รับการขนานนามว่า "ผู้จัดการรัฐบาล" และได้รับตำแหน่งรองนายกรัฐมนตรี ด้านความมั่นคง ต่อมาในปี พ.ศ. 2552 สุเทพ ลาออกจากการเป็นสมาชิกสภาผู้แทนราษฎร หลังจากคณะกรรมการการเลือกตั้ง วินิจฉัยการถือครองหุ้นของเขาผิดรัฐธรรมนูญ แต่ยังคงดำรงตำแหน่งรองนายกรัฐมนตรีเช่นเดิม
ต่อมาในเดือนตุลาคม พ.ศ. 2553 สุเทพ ได้ลาออกจากตำแหน่งรองนายกรัฐมนตรี เพื่อกลับไปลงสมัครสมาชิกสภาผู้แทนราษฎร จังหวัดสุราษฎร์ธานี อีกครั้งแทนตำแหน่งที่ว่างลง ซึ่งการเลือกตั้งดังกล่าวอยู่ในระหว่างการพิจารณายุบพรรคประชาธิปัตย์ จึงเป็นที่มาของการถูกมองว่าสุเทพ ต้องการเป็นสมาชิกสภาผู้แทนราษฎร เพื่อเตรียมตัวเป็นนายกรัฐมนตรีสำรอง ในกรณีที่ถูกยุบพรรค ภายหลังได้รับการเลือกตั้งเป็นสมาชิกสภาผู้แทนราษฎรแล้ว จึงได้กลับเข้ามารับตำแหน่งรองนายกรัฐมนตรีอีกครั้ง
เลขาธิการ กปปส.
หลังรัฐประหาร สุเทพเปิดเผยว่า ตนพูดคุยกับ พลเอกประยุทธ์ จันทร์โอชา หัวหน้าคณะรักษาความสงบแห่งชาติ (คสช.) ให้ถอนรากถอนโคนอิทธิพลของทักษิณ ชินวัตร และพันธมิตร นับแต่การชุมนุมทางการเมืองใน พ.ศ. 2553 เขากล่าวว่า ได้ติดต่อเป็นประจำผ่านแอพไลน์ ก่อนรัฐประหาร พลเอก ประยุทธ์ติดต่อเขาว่า "คุณสุเทพและมวลชนผู้สนับสนุน กปปส. ของท่านเหนื่อยมากแล้ว ตอนนี้เป็นหน้าที่ของกองทัพที่ต้องรับต่อ" สุเทพว่า กองทัพตระหนักดีถึงวัตถุประสงค์ของ กปปส. ระหว่างที่กลุ่มกดดันข้าราชการและทหารให้เข้าร่วมขบวนการ กองทัพได้รับข้อเสนอของ กปปส. หลายอย่าง เช่น มาตรการช่วยเหลือเกษตรกร
หมายจับในข้อหากบฎ
ศาลอาญาพิพากษาจำคุกแกนนำกลุ่มที่เรียกตัวเองว่า "คณะกรรมการประชาชนเพื่อการเปลี่ยนแปลงปฏิรูปประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข" (กปปส.) ตั้งแต่ 4 เดือน ถึง 9 ปีเศษ โดยมี 3 รัฐมนตรีในรัฐบาล พล.อ. ประยุทธ์ จันทร์โอชา ถูกพิพากษาจำคุกด้วย และต้องหลุดจากตำแหน่งทันที เพราะขาดคุณสมบัติตามรัฐธรรมนูญ
บทบาทหลังรัฐประหารปี 2557
วันที่ 15 กรกฎาคม พ.ศ. 2557 มีการเปิดเผยว่าสุเทพได้ตัดสินใจบวชแบบสายฟ้าแลบแล้ว ที่วัดท่าไทร และไปจำวัดที่วัดสวนโมกข์ (สวนโมกขพลาราม) จ.สุราษฎร์ธานี ได้รับฉายาว่า "ประภากะโร" แปลว่าผู้กระทำซึ่งแสงสว่าง
วันที่ 28 กรกฎาคม 2558 สุเทพลาสิกขา และวันเดียวกัน ได้ยื่นหนังสือคัดค้านการย้ายสำนักงาน บช.ภ.8 จากอำเภอพุนพิน จังหวัดสุราษฎร์ธานีไปจังหวัดภูเก็ต ชี้ตำรวจชั้นผู้น้อยเดือดร้อน
หลังจากลาผนวช เขากลับมาตั้งพรรครวมพลังประชาชาติไทย และชักชวนประชาชนให้สนับสนุน รัฐธรรมนูญแห่งราชอาณาจักรไทย พุทธศักราช 2560 โดยการจัดรายการผ่านเว็บไซด์เฟซบุ๊กเพจส่วนตัว และในปีพ.ศ. 2560 เขาประกาศสนับสนุน พลเอก ประยุทธ์ จันทร์โอชา ให้เป็นนายกรัฐมนตรีในสมัยที่ 2
กรณี ส.ป.ก.4-01
โทรเลขการทูตวิกิลีกส์จากสถานเอกอัครราชทูตสหรัฐเปิดเผยว่า สมาชิกพรรคเดียวกับเขาจำนวนมากบ่นถึงพฤติกรรมฉ้อฉลและไร้ศีลธรรมของเขามานานแล้ว
กรณีก่อสร้างสถานีตำรวจ 396 แห่ง
ในขณะนี้ สุเทพได้ยื่นฟ้องหมิ่นประมาทต่อนาย ธาริต เพ็งดิษฐ์ ที่ศาลาอาญาต่อกรณีนี้ด้วยเห็นว่า ตนได้ดำเนินการไปตามความเห็นของสำนักงานตำรวจแห่งชาติ และศาลอาญา รัชดา มีคำสั่งประทับรับฟ้องแล้ว
การถือหุ้น
ในปีพ.ศ. 2552 สุเทพถูกกล่าวหาว่าละเมิดรัฐธรรมนูญแห่งราชอาณาจักรไทยโดยถือหุ้นในบริษัทสื่อซึ่งได้รับสัมปทานจากรัฐบาล ภายใต้รัฐธรรมนูญแห่งราชอาณาจักรไทย พุทธศักราช 2540 ที่สุเทพสนับสนุน ห้ามสมาชิกรัฐสภามิให้ถือหุ้นในบริษัทที่ได้รับสัมปทานจากรัฐบาล ในเดือนกรกฎาคม พ.ศ. 2552 คณะกรรมการการเลือกตั้งประกาศว่าจะขอให้ศาลรัฐธรรมนูญวินิจฉัยตัดสิทธิสุเทพ สุเทพจัดการแถลงข่าวในวันรุ่งขึ้น โดยประกาศตัดสินใจลาออกจากสมาชิกรัฐสภา การลาออกจากสมาชิกรัฐสภาไม่มีผลต่อสถานภาพรองนายกรัฐมนตรีและสมาชิกคณะรัฐมนตรีของเขา
คดีสลายการชุมนุม
ศาลยังวินิจฉัยว่า สุเทพร่วมกับอภิสิทธิ์ต้องรับผิดชอบต่อการลอบสังหารผู้สื่อข่าวชาวอิตาเลียน ฟาบิโอ โปเลงกี ซึ่งทำข่าวการประท้วงปี 2553 ด้วย
29 ธันวาคม พ.ศ. 2558 คณะกรรมการป้องกันและปราบปรามทุจริตแห่งชาติ (ป.ป.ช.) มีมติยกฟ้องนาย อภิสิทธิ์ เวชชาชีวะ และนายสุเทพ เทือกสุบรรณ ในคดีนี้ และถึงแม้เขาจะมีคดีอื่น ๆ เขายังไม่เคยถูกจำคุกเลยจากเหตุการณ์ทางการเมือง
กระทรวงทรัพยากรธรรมชาติและสิ่งแวดล้อม (ประเทศไทย)
กระทรวงทรัพยากรธรรมชาติและสิ่งแวดล้อม (Ministry of Natural Resources and Environment) เป็นหน่วยงานราชการส่วนกลางประเภทกระทรวงของไทย มีหน้าที่เกี่ยวกับการสงวน อนุรักษ์ และฟื้นฟูทรัพยากรธรรมชาติและสิ่งแวดล้อม การจัดการการใช้ประโยชน์อย่างยั่งยืน และราชการอื่นตามที่กฎหมายกำหนดให้เป็นอำนาจหน้าที่ของกระทรวงทรัพยากรธรรมชาติและสิ่งแวดล้อม
ประวัติ
กระทรวงทรัพยากรธรรมชาติและสิ่งแวดล้อมก่อตั้งขึ้นเมื่อวันที่ 3 ตุลาคม พ.ศ. 2545 ตามพระราชบัญญัติปรับปรุงกระทรวง ทบวง กรม พ.ศ. 2545 หมวด 9 ตามมาตรา 22 กำหนดให้กระทรวงทรัพยากรธรรมชาติและสิ่งแวดล้อม มีอำนาจหน้าที่เกี่ยวกับการสงวน อนุรักษ์ และฟื้นฟูทรัพยากรธรรมชาติและสิ่งแวดล้อม การจัดการการใช้ประโยชน์อย่างยั่งยืน และราชการอื่นตามที่กฎหมายกำหนดให้เป็นอำนาจหน้าที่ของกระทรวงทรัพยากรธรรมชาติและสิ่งแวดล้อม มีส่วนราชการตามมาตรา 23 ดังต่อไปนี้
ต่อมาเมื่อมี พระราชบัญญัติสงวนและคุ้มครองสัตว์ป่า พ.ศ. 2562 ได้แต่งตั้ง นายจตุพร บุรุษพัฒน์ เป็น รองประธานกรรมการใน คณะกรรมการสงวนและคุ้มครองสัตว์ป่า มีผลในวันที่ 25 พฤศจิกายน พ.ศ. 2562
ส่วนราชการ
กระทรวงทรัพยากรธรรมชาติและสิ่งแวดล้อมมีหน่วยงานระดับกรมในสังกัด 12 หน่วยงาน ได้แก่
ธนาคารพาณิชย์
ธนาคารพาณิชย์ (commercial bank) หมายถึง การประกอบธุรกิจประเภทรับฝากเงินที่ต้องจ่ายคืนเมื่อทวงถาม หรือเมื่อสิ้นระยะเวลาอันได้กำหนดไว้ และใช้ประโยชน์จากเงินนั้นในทางหนึ่งหรือหลายทาง เช่น การให้กู้ยืม ซื้อขายหรือเก็บเงินตามตั๋วเงิน หรือตราสารเปลี่ยนมืออื่นใด ซื้อหรือขายเงินตราต่างประเทศ ทั้งนี้จะประกอบธุรกิจประเภทอื่นๆ อันเป็นประเพณีของธนาคารพาณิชย์ด้วยก็ได้ สำหรับธนาคารพาณิชย์ คือธนาคารที่ได้รับอนุญาตให้ประกอบการธนาคารพาณิชย์ และหมายความรวมถึงสาขาของธนาคารต่างประเทศที่ได้รับอนุญาตให้ประกอบการธนาคารพาณิชย์ด้วย
เจย์ ซิมป์สัน
เจย์-อลิสแตร์ เฟรดเดอริค "เจย์" ซิมป์สัน (เกิด 1 ธันวาคม พ.ศ. 2531) เป็นนักฟุตบอลชาวอังกฤษที่เล่นในตำแหน่ง กองหน้า หรือ ปีก ที่มีความเร็ว เขาเป็นผลผลิตจากทีมอาร์เซนอลอคาเดมี่ และยังเป็นคนแรกที่สามารถทำแฮตทริกในถิ่นอาร์เซนอล ด้วยการทำแฮตทริกเฉือนชนะคาร์ดิฟ ซิตี้ 3-2 ปัจจุบันเขาเล่นให้กับบุรีรัมย์ ยูไนเต็ด ใน ไทยพรีเมียร์ลีก
ธนาคารพาณิชย์
ธนาคารพาณิชย์ในประเทศไทย
ธนาคารพาณิชย์เริ่มมีในประเทศไทยครั้งแรกในสมัยรัชกาลที่ 4 แห่งกรุงรัตนโกสินทร์ โดยชาวอังกฤษ ได้เข้ามาเปิดสาขาของธนาคารฮ่องกงและเซี่ยงไฮ้ ขึ้นในประเทศไทยเมื่อวันที่ 2 ธันวาคม พ.ศ. 2431ซึ่งเน้นการให้บริการในด้านการค้าระหว่างประเทศ จนกระทั่งพระเจ้าน้องยาเธอ กรมหมื่นมหิศรราชหฤทัย ทรงดำริให้มีการจัดตั้งธนาคารพาณิชย์แห่งแรกของประเทศไทย คือ บริษัทแบงค์สยามกัมมาจลทุน จำกัด เมื่อวันที่ 1 เมษายน พ.ศ. 2449 และได้เปลี่ยนชื่อมาเป็น ธนาคารไทยพาณิชย์ เมื่อวันที่ 27 มกราคม พ.ศ. 2482
เจย์ ซิมป์สัน
ประวัติการค้าแข้ง
วันที่ 19 กุมภาพันธ์ ปี 2007 เขาเป็นผู้เล่นคนแรกของทีมอาร์เซนอลชุด U-18 ในการแข่งขันเอฟเอ ยูธคัพ ที่อาร์เซนอลชนะคาร์ดิฟไป 3-2 และเป็นผู้เล่นคนแรกในประวัติศาสตร์ที่ยิงแฮททริกได้ในสนาม เอมีเรต สเตเดียม นัดที่เจอกับ คาร์ดิฟ ซิตี้
มิลวอล์
ในเดือนสิงหาคมปี 2007 สโมสรมิลวอลล์ ได้ทำสัญญายืมตัวไปเล่น เขาลงเล่นให้ทีมครั้งแรกในฐานะตัวสำรองในเกมส์ลีกคัพที่พบกับฮัดเดอร์ฟิลล์ ทาวน์ ต่อมาเขายิงประตูแรกให้กับทีมในนัดที่แพ้ให้กับสวอนซี 3-2 ในรอบแรกของการแข่งขันฟุตบอลถ้วยทางตอนใต้ ในวันที่ 4 กันยายนปี 2007 และประตูแรกในบอลลีกได้มาในตอนที่ทีมแพ้ให้กับ สวินดอน ทาวน์ 2-1 ในวันที่ 29 กันยายน ปี 20 ซิมซันยิงประตูได้ 8 ประตูจากการลงเล่นทั้งหมด 44นัด ให้มิลวอลล์ นอกจากนี้เขายังถูกโหวตให้เป็นนักเตะที่ดีที่สุดประจำปีในลีกวัน ปี 2008 จากแฟนบอล
อาร์เซนอลชุดใหญ่
ซิมซันลงเล่นให้อาร์เซนอลชุดใหญ่ครั้งแรกในนัดที่ชนะ เชฟฟิล ยูไนเต็ดในบอลถ้วยลีกคัพ 6-0 ลงมาเป็นตัวสำรองแทน นิโคลัส เบนเนอร์ในนาทีที่ 71และเขายิงประตูแรกให้กับทีมอาร์เซนอลชุดใหญ่ในบอลถ้วยลีกคัพนัดที่เจอ วีแกนเมื่อปี 2008 และเขาก็ลงเป็นตัวจริงในนัดนั้นด้วย   เขาเซ็นสัญญาใหม่กับอาร์เซนอลเมื่อปี 2008 แต่ถูกปล่อยให้เวส บรอมวิช อัลเบี้ยนยืมตัวไป เขายิงประตูแรกในพรีเมียร์ลีกในนัดที่ลงพบกับ ฮัลล์ ซิตี้ในปี2009
ควีนส์พาร์ก เรนเจอร์
เดือนสิงหาคมในปี 2009 เขาถูกยืมตัวไปที่ควีนส์พาร์ก เรนเจอร์ทั้งฤดูกาล เขาลงเล่นให้ควีนส์พาร์ก เรนเจอร์ในนัดแรกที่บุกไปชนะ สคันธอป ยูไนเต็ด 1-0
ฮัลล์ ซิตี้
ซิมซัน เซ็นสัญญาอีกครั้งกับ มิลวอร์เมื่อวันที่ 31 สิงหาคม 2011 เล่นให้กับมิลวอลล์จนถึง เดือน มกราคม ปี2012
ระบบเสียงข้างมากแบบเพิ่มที่นั่ง
ระบบเสียงข้างมากเพิ่มที่นั่ง (majority bonus system, ย่อ MBS) เป็นระบบการลงคะแนนแบบกึ่งสัดส่วน ใช้ในประเทศยุโรปบางประเทศ โดยลักษณะเฉพาะคือมีที่นั่งเพิ่ม (โบนัส) ให้กับพรรคได้รับมีเสียงข้างมากโดยมีจุดประสงค์เพื่อสร้างเสถียรภาพให้กับรัฐบาล
ระบบนี้ใช้ในซานมารีโนและอิตาลีช่วง ค.ศ. 2006 ถึง ค.ศ. 2013 รวมทั้งในรัฐบางรัฐของอาร์เจนตินา เช่นรัฐซานตาเฟ รัฐชูบุต และรัฐเอนเตรริโอส ส่วนกรีซเคยใช้ระบบนี้ก่อนจะยกเลิกไปใน ค.ศ. 2016 แต่มีผลบังคับใช้ตามกฎหมายในสมัยถัดมาซึ่งก็คือในการเลือกตั้งทั่วไป ค.ศ. 2019
ประวัติ
เบนิโต มุสโสลินี เป็นนักการเมืองคนแรกที่ออกกฎหมายเพื่อเพิ่มที่นั่งอัตโนมัติให้แก่พรรคการเมืองที่ชนะการเลือกตั้ง และทำให้เขาได้ชัยชนะขาดลอยในการเลือกตั้งทั่วไป ค.ศ. 1924 ต่อมาได้นำระบบที่ปรับปรุงแล้วมาใช้ในการเลือกตั้งปีค.ศ. 1953 ซึ่งทำให้พรรคร่วมรัฐบาลซึ่งได้คะแนนเสียงข้างมากเด็ดขาดได้รับที่นั่งจำนวนสองในสามของรัฐสภา ซึ่งผลการเลือกตั้งของฝั่งพรรคพันธมิตรซึ่งนำโดยพรรคคริสเตียนประชาธิปไตยได้รับที่นั่งไม่ถึงเกณฑ์คะแนนเสียงข้างมาก และต่อมาระบบเลือกตั้งนี้ได้ถูกยกเลิกก่อนการเลือกตั้งในปีค.ศ. 1958 ระบบเสียงข้างมากแบบเพิ่มที่นั่งได้ถูกนำมาใช้ในการเลือกตั้งระดับท้องถิ่นของอิตาลีในช่วงปีค.ศ. 1950 และได้นำกลับมาใช้อีกครั้งในปีค.ศ. 1993 และในระดับชาติเมื่อปีค.ศ. 2006 เพื่อทดแทนระบบผสมของสกอร์โปโร ในการเลือกตั้งทั่วไป ค.ศ. 2013 พรรคประชาธิปไตยชนะการเลือกตั้งถึง 292 ที่นั่งในสภาผู้แทนราษฎรโดยได้คะแนนรวม 8,644,523 คะแนนเสียง ซึ่งเฉลี่ยเป็น 29,604 ต่อหนึ่งที่นั่ง ในขณะที่พรรคสำคัญฝ่ายค้าน คือ พรรค PdL ได้เพียง 97 ที่นั่ง โดยได้รับถึง 7,332,972 คะแนนเสียง ซึ่งเฉลี่ยนเป็น 75,597 ต่อหนึ่งที่นั่ง ระบบนี้ใช้ในการเลือกตั้งในอิตาลีตั้งแต่ค.ศ. 2006 จนถึงค.ศ. 2013 ซึ่งใช้การเพิ่มจำนวนที่นั่งแจ็กพอตให้โดยไม่มีเกณฑ์จำนวนคะแนนเสียงที่พรรคใหญ่ที่สุดพึงจะได้รับ ซึ่งถูกวินิจฉัยว่าผิดรัฐธรรมนูญโดยศาลรัฐธรรมนูญ จึงมีความพยายามเปลี่ยนแปลงระบบการลงคะแนนรวมถึงระบบรันออฟ (ระหว่างสองพรรคใหญ่) ซึ่งก็ถูกศาลรัฐธรรมนูญวินิจฉัยเช่นเดิม จนกระทั่งเปลี่ยนมาใช้ระบบการลงคะแนนแบบคู่ขนาน โดยใช้ในการเลือกตั้งปีค.ศ. 2018 เป็นครั้งแรก
ระบบเสียงข้างมากแบบเพิ่มที่นั่งถูกนำมาใช้โดยหลายประเทศในยุโรป ได้แก่ กรีซ ในปีค.ศ.​ 2004 และซานมารีโนในระดับชาติ และฝรั่งเศสในการเลือกตั้งระดับภูมิภาคและระดับเทศบาล
กลไก
ในการลงคะแนนนั้นใช้ฐานจากระบบการลงคะแนนเดียวกับระบบสัดส่วนแบบบัญชีรายชื่อได้ โดยมักจะใช้วิธีโดนต์ในการคำนวนเนื่องจากจะสามารถจัดสรรจำนวนที่นั่งได้ตามลำดับของคะแนนเสียง
ระบบเสียงข้างมากแบบเพิ่มที่นั่งแบ่งเป็นสองแบบหลักซึ่งให้ผลลัพธ์ต่างกัน
แบบแจ็กพอตเป็นการทำให้ได้ที่นั่งทั้งหมดจำนวนหนึ่งที่กำหนดไว้ ในขณะที่แบบโบนัสเป็นการเพิ่มจำนวนที่นั่งจำนวนหนึ่งเข้าไปจากเดิม